wickkiey/tamil-wikipedia-chunked huggingface dataset:
# இனியவை நாற்பது செய்திகள்

## அ

- அச்சு – அஞ்சாதே என்று உறவினர் கூறக் கேட்டல் - கிளைஞர்மாட்டு அச்சு இன்மை கேட்டல் 37
- அஞ்சாமை – அரசன் பகைவர் திறம் கண்டு அஞ்சாமல் இருத்தல் - வினையுடையான் வந்து அடைந்து வெய்து உறும் போழ்து, மனன் அஞ்சான் ஆகல் 14
- அடைக்கலம் – அடைக்கலப் பொருளைத் தனதாக்கிக் கொள்ளாமை - அன்று அறிவார் யார்?’ என்று அடைக்கலம் வௌவாத நன்றி 30
- அடைக்கலம் – அடைந்தார் துயர் கூரா ஆற்றல் 31
- அந்தணர் – அந்தணர்க்கு பசு, பொன் தருதல் - ஆவோடு பொன் ஈதல் அந்தணர்க்கு 23
- அந்தணர் – வேதம் ஓதுதல் - அந்தணர் ஓத்துடைமை 7
- அரசர் – பகைவர் படையைத் தடுத்தல் - வாள் மயங்கு மண்டு அமருள் மாறாத மா மன்னர் தானை தடுத்தல் 33
- அரசன் – கெடுங்கோல் வீரம் காட்டாமை - கோல் கோடி மாராயம் செய்யாமை 5
- அரசன் - செங்கோலன் ஆகுதல் எய்தும் திறத்தால் 5
- அரசன் – தனிப்பட்ட பற்று இல்லாமல் பல உயிரினங்களையும் சமமாகப் பார்த்தல் - பற்று இலனாய்ப் பல்லுயிர்க்கும் பார்த்து உற்றுப் பாங்கு அறிதல் வெற்ற வேல் வேந்தர்க்கு இனிது. 35
- அரசன் – மக்களீடம் பற்று இல்லாத வேந்தன் கீழ் வாழாமை - பற்று அமையா வேந்தன் கீழ் வாழாமை 32
- அழுக்காறு - அவ்வித்து அழுக்காறு உரையாமை 36
- அறம் - அறம் புரிந்து, அல்லவை நீக்கல் 21
- அறம் - ஆற்றும் துணையால் அறம் செய்கை 6
- அன்புடையார் - பங்கம் (கேடு) இல் செய்கையர் ஆகி, பரிந்து (இரக்கம் கொண்டு), யார்க்கும் அன்புடையர் ஆதல் 9
# இனியவை நாற்பது செய்திகள்

## ஆ

- ஆ – பால் தரும் கன்றும் பசுவும் உடையவன் மனையில் விருந்துண்ணல் - எத்துணையும் ஆற்ற இனிது என்ப, பால் படும் கற்றா உடையான் விருந்து. 38
- ஆசை – மெய், வாய், கண், மூக்கு, செவி என்னும் ஐந்து வாயில்களில் தோன்றும் ஆசையை அடக்கல் - ஐ வாய வேட்கை அவா அடக்கல் 25
- ஆராய்ந்து உரைத்தல் - சிறந்து அமைந்த கேள்வியர் ஆயினும், ஆராய்ந்து அறிந்து உரைத்தல் 31
- ஆற்றான் – தாங்கமுடியாதவனைத் தாங்கிக்கொள் என்று துன்புறுத்தாமல் இருத்தல் - ஆற்றானை, ‘ஆற்று!’ என்று அலையாமை 28
- ஆனைமுகன் - முந்துறப் (முதலில்) பேணி முகம் நான்கு உடையானைச் சென்று அமர்ந்து ஏத்தல் | கடவுள் வாழ்த்து
# இனியவை நாற்பது செய்திகள்

## இ, ஈ

- இகழாமை - எளியர், இவர் என்று இகழ்ந்து உரையாராகி, ஒளி பட (அவருக்குப் புகழைத் தோற்றுவித்து) வாழ்தல் 29
- இல்லது – (தன்னிடம் இல்லாத ஒன்றை அடைய விரும்பி வருந்திக் கொண்டிருப்பவருக்கு அது கிடைக்கும்படி செய்து தருதல் - இல்லது காமுற்று, இரங்கி இடர்ப்படார் செய்வது செய்தல் 24
- இளமை - இளமையை மூப்பு என்று உணர்தல் 37
- ஈதல் - எள்துணையானும் இரவாது தான் ஈதல் 16
- ஈதல் - முட்டு இல் பெரும் பொருள் ஆக்கியக்கால், மற்று அது தக்குழி (தக்கவர்க்கு) ஈதல் 19
# இனியவை நாற்பது செய்திகள்

## உ, ஊ

- உட்கு – உயிர் நீப்பர் மானம் வரின் (திருக்குறள்) - உட்கு இல்வழி, வாழா ஊக்கம் 26
- உண்ணார் - உயிர் சென்று தாம் படினும், உண்ணார் (தன்னை மதித்து நடக்காதவரிடம்) கைத்து உண்ணாப் பெருமைபோல் பீடு உடையது இல். 11
- உண்மை - உடையான் வழக்கு 2
- உயர்வு உள்ளி ஊக்கம் பிறத்தல் 29
- உறவினன் - பந்தம் (உறவு) உடையான் படையாண்மை 7
- ஊர் – காட்டாற்றங் கரையில் ஊர் - கான் யாற்று அடை கரை ஊர் 4
- ஊர் – மானம் 1, குலம் 2, கல்வி 3, வண்மை (உடல்-வளம்) 4, அறிவுடமை 5, தானம் 6, தவம் 7, உயர்ச்சி (உயர்வு), 8, தாளாண்மை (முயற்சி) 9 தேனின் கசிவந்த சொல்லியர்மேல் காமுறுதல் 10, பத்தும் பசிவந்திடப் பறந்து போம்! - பத்துக் கொடுத்தும், பதி இருந்து, வாழ்வு (பசியால் பத்தும் போனாலும் ஊரில் காட்டிக்கொள்ளாமல் வாழ்தல்) 40
- ஊரார் – ஊரார் சினம் கொள்ளாமல் வாழ்தல் - ஊர் முனியா செய்து ஒழுகும் ஊக்கம் 33
- ஊனம் - ஊனம் ஒன்று இன்றி, உயர்ந்த பொருள் உடைமை மானிடவர்க்கு எல்லாம் 13
- ஊனம் - ஊனம் கொண்டாடார், (தன் ஊனம் பற்றி நினைக்காமல்) உறுதி உடையவை கோள் முறையால் கோடல் 27
# இனியவை நாற்பது செய்திகள்

## எ, ஏ, ஒ, ஓ

- எல்லி – இரவு வேளையில் நடந்து செல்லாதிருத்தல் - எல்லிப் பொழுது வழங்காமை 34
- ஏவலாளர் – மறுக்காமல் செயல்படும் வேலைக்கார இளைஞன் - ஏவது மாறா இளங் கிளைமை 3
- ஒற்கம் - உற்ற பொலிசை (தாழ்வு) கருதி, அறன் ஒரூஉம் (வெறுக்கும்) ஒற்கம் (வறுமை) இலாமை இனிது. 39
- ஒற்று - ஒற்றினான் ஒற்றிப் பொருள் தெரியும் மாண்பு 35
- ஓரம் - ஒருவர் பாங்கு ஆகாத ஊக்கம் 22
# இனியவை நாற்பது செய்திகள்

## க வரிசை

- கடன் – (கடன் வாங்காத வாழ்க்கை) கடம் உண்டு வாழாமை காண்டல் 10
- கடன் - கடன் கொண்டும் செய்வன செய்தல் 31
- கயவர் - கயவரைக் கை இகந்து (கை கழுவிவிட்டு) வாழ்தல் 29
- கல்லார் – கல்லார் பொருள் தந்தாலும் விலகி வாழ்தல் - கைவாய்ப் பொருள் பெறினும், கல்லார்கண் தீர்வு 25
- கல்வி – (வினாவுக்கேற்ற விடை சொல்லி) கழறும் அவை அஞ்சான் கல்வி 12
- கல்வி - கற்றார் முன் கல்வி உரைத்தல் 16
- கற்றல் - நாளும் நவை போகான் (துன்பம் கருதாமல்) கற்றல் 3
- கற்றல் - பற்பல நாளும் பழுது இன்றிப் பாங்கு உடைய, கற்றலின் காழ் இனியது இல். 40
- கற்றல் - பிச்சை புக்குஆயினும் கற்றல் 1
- கற்றவர் - கற்று அறிந்தார் கூறும் கருமப் பொருள் 32
- காத்தல் - வாய்ப்பு உடையராகி, வலவைகள் (தனக்கு இருக்கும் வாய்ப்பால் வல்லடி வழக்குப் பேசுபவர்) அல்லாரைக் காப்பு அடையக் கோடல். (காப்பாற்றல்) 6
- குதிரை - ஊரும் கலி மா உரன் (வலிமை) உடைமை 8
- குளம் – காடு வளர்த்தலும், குளம் வெட்டலும் அறமு - காவோடு அறக்குளம் தொட்டல் 23
- குறுக்கீடு – பிறர் செயலில் தலையிடாமை - அதர் சென்று வாழாமை 11
- கூற்றம் - கூற்றம் வரவு உண்மை சிந்தித்து வாழ்வு 28
- கைக்கொடுத்தல் - நல் சவையில் (அவையில்) கைக்கொடுத்தல் 1
- கொடும்பாடு - மன்றில் கொடும்பாடு (பிறர் கொடுமை) உரையாத மாண்பு 30
- கொல்லாமை - கொல்லாமை 5
- கோள் – நல்ல நேரம், நல்ல திசை வாய்க்கப்பெறுதல் - தேரின், கோள் நட்புத் திசைக்கு. 3
# இனியவை நாற்பது செய்திகள்

## ச வரிசை

- சலவர் - சலவரைச் (வஞ்சகரைச்) சாரா விடுதல் 20
- சித்தாள் - சிற்றாள் (கைவேலை செய்யும் எடுபிடி) உடையான் படைக்கல மாண்பு 38
- சிவன் - கண் மூன்று உடையான் தாள் சேர்தல் | கடவுள் வாழ்த்து
- சினம் - செவ்வியனாய்ச் செற்றுச் சினம் கடிந்து வாழ்வு 36
- சூதர் – சூதாளி ஏமாற்ற முடியாத அறிவுக் கூர்மை - குதர் சென்று கொள்ளாத கூர்மை 11
- சூதர் - பாவமும் அஞ்சாராய், பற்றும் தொழில் மொழிச் சூதரைச் சோர்தல் (விட்டு விலகல்) 23
- சொல் - சொல்லுங்கால் சோர்வு இன்றிச் சொல்லுதல் மாண்பு 34
# இனியவை நாற்பது செய்திகள்

## த வரிசை

- தகுதி - மலர்தலை ஞாலத்து மன்னுயிர்க்கு எல்லாம் தகுதியால் வாழ்தல் 20
- தடுமாற்றம் - ஆர்வம் உடையவர் ஆற்றவும் நல்லவை, பேதுறார் (தடுமாற்றம் இல்லாதவராய்க்) கேட்டல் 8
- தந்தை – அடங்காத் தந்தையைக் கைவிடுக - தந்தையே ஆயினும், தான் அடங்கான் ஆகுமேல், கொண்டு அடையான் ஆகல் 7
- தவசிகள் - தந்திரத்தின் வாழும் தவசிகள் மாண்பு 18
- தானம் - தானம் அழியாமைத் தான் அடங்கி, வாழ்வு 13
- தானம் - தானம் கொடுப்பான் தகை ஆண்மை 27
- தானியம் – தானிய வளம் - பற்பல தானியத்தது ஆகி, பலர் உடையும் மெய்த் துணையும் சேரல் 17
- திரிதல் – கண்டபடி திரியாமல் வாழ்தல் - பெரு வகைத்து ஆயினும்; பெட்டவை செய்யார், திரிபு இன்றி வாழ்தல் 22
- திரு - மயரிகள் (மயக்கம்) அல்லராய், மாண்புடையார்ச் சேரும் திருவும், தீர்வு இன்றேல் 12
- திருமால் - தொல் மாண் துழாய் மாலையானைத் தொழல் | கடவுள் வாழ்த்து
- துச்சில் - துச்சில் இருந்து (வீட்டு மூலையில் இருந்துகொண்டு) துயர் கூரா மாண்பு 39
- துறவு - மாணாதாம் (தகாதன செய்ய நேர்ந்தால்) ஆயின், நிலையாமை நோக்கி, நெடியார், துறத்தல் 2
# இனியவை நாற்பது செய்திகள்

## ந வரிசை

- நசை – விரும்பி வந்தவர் ஆசையை நசுக்காமை - நச்சித் தற் சென்றார் நசை கொல்லா மாண்பு 26
- நட்பு - புல்லிக் கொளினும் பொருள் அல்லார்தம் (பொருட்டாக மதிக்கத் தக்கவர் அல்லாதார்) கேண்மை கொள்ளா விடுதல் 34
- நட்பு – மேலோரைச் சேர் - தெற்றவும் மேலாயார்ச் சேர்வு 1
- நண்பர் - நட்டார் உடையான் பகை ஆண்மை 38
- நண்பர் - நட்டார்க்கு நல்ல செயல் 17
- நண்பர் - நட்டார்ப் புறங்கூறான் வாழ்தல் 19
- நன்றி - நன்றிப் பயன் தூக்கி வாழ்தல் 30
- நிலா - அம் கண் விசும்பின் அகல் நிலாக் காண்பு 9
- நிறையில்லார் – மனநிறைவே இல்லாதவர்களை விட்டுவிடுக - நில்லாத காட்சி நிறை இல் மனிதரைப் புல்லா விடுதல் 25
- நோன்பு - வெல்வது வேண்டி வெகுளாதான் நோன்பு 24
# இனியவை நாற்பது செய்திகள்

## ப வரிசை

- பகைவர் – ஒட்டாதவரையும் ஒட்டவைத்துக்கொள்ளல் - எத்துணையும் ஒட்டாரை ஒட்டிக் கொளல் 17
- பகைவர் – பிரிந்திருப்பவர் பயன்தரும் சொறகளைக் கூறுதல் - பாற்பட்டார் கூறும் பயமொழி மாண்பு 6
- பட்டாங்கு – பட்டறிந்த பாங்குக்குப் பணிந்து நடத்தல் - பட்டாங்கு பேணிப் பணிந்து ஒழுகல் 19
- பத்திமை – தெளிந்தவர்களைத் தீங்கு செய்யும்படித் தூண்டாதிருத்தல் - தெற்றெனவு இன்றித் தெளிந்தாரைத் தீங்கு ஊக்காப் பத்திமை 32
- பற்று – இருப்பதை மறைக்காமல் தரும் பற்று - எத் திறத்தானும் இயைவ கரவாத பற்று 26
- பிச்சை – பிச்சை எடுப்பவன் தன்னைப் பீத்திக்கொள்ளாமை - பிச்சை புக்கு உண்பான் பிளிற்றாமை 39
- பிள்ளை - குழவி தளர் நடை காண்டல் 14
- பிள்ளை - குழவி பிணி இன்றி வாழ்தல் 12
- பிள்ளை - மழலை கேட்டல் அமிழ்தின் 14
- பீடு – (பிறன்மனை நோக்காத பேராணெமை – திருக்குறள்) - பிறன் மனைப் பின் நோக்காப் பீடு 15
- புலவர் - புலவர்தம் வாய்மொழி போற்றல் 20
- புலால் - ஊனைத் தின்று, ஊனைப் பெருக்காமை 4
- பெண் - நிறை மாண்பு இல் பெண்டிரை நீக்கல் 10
- பெற்றோர் – காலையில் - எஞ்சா விழுச் சீர் இரு முதுமக்களைக் கண்டு எழுதல் காலை 18
- பொய் - ஆக்கம் அழியினும், அல்லவை கூறாத தேர்ச்சியில் தேர்வு 28
- பொல்லாங்கு – (தீங்கு) யார் மாட்டும் பொல்லாங்கு உரையாமை நன்கு 5
- பொறை - ஒல்லும் துணையும் (முடிந்தவரையில் பொறுத்துக்கொள்ளல்) ஒன்று உய்ப்பான் பொறை 24
# இனியவை நாற்பது செய்திகள்

## ம வரிசை

- மகளிர் புன்னகைச் சொல் - முத்து ஏர் முறுவலார் சொல் 1
- மடி - தானே மடிந்து இராத் தாளாண்மை 33
- மயரிகள் – ஏதோ மயக்கத்தில் மாண்பு அல்லாதன செய்யும் மயரிகளின் திறம் தெரிந்துகொண்டு வாழ்தல் - மறந்தேயும் மாணா மயரிகள் சேராத் திறம் தெரிந்து வாழ்தல் 21
- மழை - ஆற்ற வறன் உழக்கும் பைங் கூழ்க்கு (பயிர்களுக்கு) வான் சோர்வு 15
- மனைவாழ்க்கை – (சேர்ந்திருந்தால்) ஒப்ப முடிந்தால், மனை வாழ்க்கை 2
- மாண்பு - மன மாண்பு இலாதவரை அஞ்சி அகறல் 10
- மாணம் - மிக்காரைச் சேர்தல் மிக மாணம் (வலிமை) 16
- மானம் - மானம் அழிந்தபின், வாழாமை 13
- மானம் - மானம் உடையார் மதிப்பு. (மதிக்கப்படுதல்) 4
- மானம் - மானம் பட வரின், வாழாமை 27
- முதியோர் - மன்றில் முதுமக்கள் வாழும் பதி (ஊர்) 18
- முறை – முன் (முன் நிகழ்ந்தவை) தான் தெரிந்து முறை செய்தல் 35
# இனியவை நாற்பது செய்திகள்

## ய வரிசை

- யானை – அரண்மனை வாயிலில் யானை முழக்கம் - மற மன்னர் தம் கடையுள், மா மலைபோல் யானை மத முழக்கம் கேட்டல் 15
- யானை – போரில் யானையின் சினம் காணல் - தார் புனை மன்னர் தமக்கு உற்ற வெஞ்சமத்துக் கார் வரைபோல் யானைக் கதம் காண்டல் 8
- யானை - யானையுடைப் படை காண்டல் 4
# இனியவை நாற்பது செய்திகள்

## வ வரிசை

- வருவாய் - வருவாய் அறிந்து வழங்கல் (செலவு செய்தல்) 22
- வவ்வார்விடுதல் – கண்டதையெல்லாம் காமுற்றுக் கவ்விக்கொள்வாரைக் கைவிடுதல் - கவ்வித் தாம் கொண்டு, தாம் கண்டது காமுற்று, வவ்வார் விடுதல் 36
- விடம் - தட மென் பணைத் தோள் தளிர் இயலாரை (மகளிரை) விடம் என்று உணர்தல் 37
- விதை - வித்துக் குற்று உண்ணா விழுப்பம் 40
- விரும்புபவர் – தன்னை விரும்புபவர் வாழ்தல் - தங்கண் அமர்பு உடையார் தாம் வாழ்தல் 9
- வேளாண்மை - ஏருடையான் வேளாண்மை 3
- வௌவல் - பிறன்கைப் பொருள் வௌவான் (வௌவாதவன்) வாழ்தல் 21
# விக்கிப்பீடியா:துப்புரவு

தமிழ் விக்கிப்பீடியாவின் பக்கங்களைச் செம்மைப்படுத்துவதை நோக்கமாகக் கொண்டு செயல்படுவதற்கான திட்டப் பக்கம். துப்புரவுப் பணிகளில் ஈடுபடுகின்ற பயனர்களை ஒன்று சேர்த்துத் திட்டங்களை வகுத்து உழைக்கவும் வழிசமைக்கிறது. இதன்மூலம் துப்புரவுப் பணிகளில் ஈடுபடுகின்ற பயனர்களுக்கு புத்துணர்ச்சியை அளிப்பதோடு மட்டுமல்லாமல் புதிய பயனர்களுக்கும் துப்புரவு தொடர்பான விழிப்புணர்வையும் ஏற்படுத்த ஏதுவாக இருக்கும்.
# விக்கிப்பீடியா:துப்புரவு

## ஏன்

தமிழ் விக்கிப்பீடியாவானது வேகமான வளர்ச்சி கண்டுவருகின்ற, அதிகப் பயனர்கள் விக்கியில் உலவும் சூழலில், விக்கிப்பீடியாப் பக்கங்களின் செம்மையையும் புதியவர்களுக்கான வழிகாட்டலையும் தொடர்ந்தும் வழங்குவது செம்மையான விக்கிப்பீடியாக்களில் ஒன்றாக தமிழ் விக்கியை உருவாக்க வழிவகுக்கும்.
# விக்கிப்பீடியா:துப்புரவு

## நோக்கம்

- தமிழ் விக்கியில் தேங்கிக் கிடங்கும் துப்புரவுப் பணிகளை நிறைவு செய்தல்
- விக்கியாக்கம்
- உரைதிருத்தம்
- மேற்கோள் இணைப்பு
- மொழிபெயர்ப்பு
- பகுப்பிணைப்பு
- புதுப்பித்தல்
- விக்கித்தரவிணைப்பு
- கூகுள் தமிழாக்கத் துப்புரவு
- இவைபோன்ற ஏராளமான பணிகள் உள்ளன. அனைத்தையும் இங்கு''' பட்டியலிடப்பட்டுள்ளன. பராமரிப்புப் பணியிலுள்ளோர் இதனை நீக்கியோ, இணைத்தோ ஒழுங்குபடுத்தலாம்.
1. பொதுவாகத் தமிழ் விக்கிப்பீடியாவில் ஆங்கில எழுத்தில் தலைப்புகள் வைப்பதில்லை. மொத்த விக்கியில் ஆங்கில எழுத்துக்கள் கொண்ட தலைப்புகள் **இங்கு** பட்டியலிடப்பட்டுள்ளன. இதில் அறிவியல் குறியீடு, சாலைக் குறியீடு, சர்வதேசக் குறியீடு போன்றவற்றிற்கு ஆங்கில எழுத்து முதன்மை தலைப்பாகவோ வழிமாற்றியாகவோ அமையலாம், அவை அன்றி தலைப்பில் ஆங்கிலம் கொண்ட மற்றவற்றை உரிய முறையில் நீக்கலாம் அல்லது மாற்றியமைக்கலாம்.
1. **<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀'''</font></sup>
1. <span>**ʋɐɾɯɳ**</span><sup>பேச்சு</sup>
1. <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 13:43, 25 மார்ச் 2016 (UTC)
1. --கலை (பேச்சு) 06:40, 22 சனவரி 2019 (UTC)
1. --சத்திரத்தான் (பேச்சு) 14:23, 25 ஆகத்து 2022 (UTC)
1. --பயனர்:S.BATHRUNISA--S.BATHRUNISA 06:47, 30 செப்டம்பர் 2023 (UTC)
# விக்கிப்பீடியா:துப்புரவு

## முன்னெடுப்புகள்

1. விக்கிப்பீடியா:மேம்பாடு/2022
# கேரள மாநிலத்திலுள்ள ஊர்கள், மற்றும் நகரங்களின் பட்டியல்

இந்திய நாட்டின் **கேரள மாநிலத்திலுள்ள ஊர்களும் நகரங்களும்** (List of cities and towns in the state of Kerala) மக்கள் தொகையுடன் இப்பட்டியலில் கொடுக்கப்பட்டுள்ளது
# கேரள மாநிலத்திலுள்ள ஊர்கள், மற்றும் நகரங்களின் பட்டியல்

## பட்டியல்

| தரம் | நகரம் | மக்கள்தொகை (2011) | பரப்பு(கி.மீ^2) | அடர்த்தி | மாவட்டம் |
| --- | --- | --- | --- | --- | --- |
| 1 | திருவனந்தபுரம் | 957,730 | 215 | 4455 | திருவனந்தபுரம் |
| 2 | கொச்சி | 612,343 | 95 | 6340 | எர்ணாகுளம் |
| 3 | கோழிக்கோடு | 432,097 | 128 | 3400 | கோழிக்கோடு |
| 4 | கொல்லம் | 349,033 | 58 | 5936 | கொல்லம் |
| 5 | திருச்சூர் | 325,474 | 101 | 3200 | திருச்சூர் |
| 6 | ஆலப்புழா | 174,164 | 39 | 4460 | ஆலப்புழா |
| 7 | பாலக்காடு | 131,019 | 26.6 | 4925 | பாலக்காடு |
| 8 | மலப்புறம் | 101,386 | 33.6 | 3000 | மலப்புறம் |
| 9 | மஞ்சேரி | 97,102 | 54 | 1800 | மலப்புறம் |
| 10 | தலச்சேரி | 92,558 | 23.96 | 3900 | கண்ணூர் |
| 11 | பொன்னானி | 90,374 | மலப்புறம் |  |  |
| 12 | வடகரை (கேரளம்) | 75,295 | 21.3 | 3435 | கோழிக்கோடு |
| 13 | காஞ்ஞங்காடு | 73,342 | 39.5 | 1860 | காசர்கோடு |
| 14 | தளிப்பறம்பா | 72,465 | 43.04 | 1690 | கண்ணூர் |
| 15 | பையனூர் | 72,111 | கண்ணூர் |  |  |
| 16 | கொயிலாண்டி | 71,873 | கோழிக்கோடு |  |  |
| 17 | நெய்யாற்றிங்கரை | 70,850 | திருவனந்தபுரம் |  |  |
| 18 | பேப்பூர் | 69,752 | கோழிக்கோடு |  |  |
| 19 | காயம்குளம் | 68,634 | ஆலப்புழா |  |  |
| 20 | கண்ணூர் | 63,795 | கண்ணூர் |  |  |
| 21 | திரூரங்காடி | 56,632 | மலப்புறம் |  |  |
| 22 | திரூர் | 56,058 | மலப்புறம் |  |  |
| 23 | கோட்டயம் | 55,374 | கோட்டயம் |  |  |
| 24 | காசர்கோடு | 54,172 | 16.7 | 3244 | காசர்கோடு |
| 25 | குன்னங்குளம் | 54,071 | திருச்சூர் |  |  |
| 26 | ஒற்றப்பாலம் | 53,792 | பாலக்காடு |  |  |
| 27 | திருவல்லா | 52,883 | பத்தனம்திட்டா |  |  |
| 28 | தொடுபுழா | 52,045 | இடுக்கி மாவட்டம் |  |  |
| 29 | பெரிந்தல்மண்ணை | 49,723 | மலப்புறம் |  |  |
| 30 | சாலக்குடி | 49,525 | திருச்சூர் |  |  |
| 31 | மட்டனூர் | 47,078 | கண்ணூர் |  |  |
| 32 | புனலூர் | 46,702 | கொல்லம் |  |  |
| 33 | நிலம்பூர் | 46,366 | எர்ணாகுளம் |  |  |
| 34 | சேர்தலா | 45,827 | ஆலப்புழா |  |  |
| 35 | மராது | 44,704 | எர்ணாகுளம் |  |  |
| 36 | கோட்டக்கல் | 44,382 | மலப்புறம் |  |  |
| 37 | ஷொர்ணூர் | 43,533 | பாலக்காடு |  |  |
| 38 | கட்டப்பனை | 42,646 | இடுக்கி மாவட்டம் |  |  |
| 39 | மஞ்சேஸ்வரம் | 41,515 | 24.4 | காசர்கோடு |  |
| 40 | உப்பளா | 41,212 | 25.04 | 1650 | காசர்கோடு |
| 41 | பந்தளம் | 40,810 | பத்தனம்திட்டா |  |  |
| 42 | வர்க்கலை | 40,048 | திருவனந்தபுரம் |  |  |
| 43 | நீலேஸ்வரம் | 39,752 | காசர்கோடு |  |  |
| 44 | சாவக்காடு | 39,098 | திருச்சூர் |  |  |
| 45 | மானந்தவாடி | 37,386 | வயநாடு மாவட்டம் |  |  |
| 46 | பத்தனம்திட்டா | 37,538 | பத்தனம்திட்டா |  |  |
| 47 | ஆற்றிங்கல் | 37,346 | திருவனந்தபுரம் |  |  |
| 48 | இரமனாதுக்காரா | 35,937 | கோழிக்கோடு |  |  |
| 49 | களமசேரி | 35,331 | எர்ணாகுளம் |  |  |
| 50 | பரப்பனாங்காடி | 35,253 | மலப்புறம் | } |  |
# மக்கள் தொகை அடிப்படையில் ஈரான் நகரங்களின் பட்டியல்

ஈரான் உலக ரீதியாக வளர்ந்து வரும் நகர மக்கள் தொகையைக் கொண்ட நாடுகளில் ஒன்றாகும். 1950 தொடக்கம் 2002 வரையில், ஈரானின் மக்கள் தொகை நகர்புற விகிதம் 27%இல் இருந்து 60%ஆக அதிகரித்துள்ளது. தெகுரான் 8.2 மில்லியன் (2012 census) மக்கள் தொகையைக் கொண்டு ஈரானின் மிகப்பெரிய நகரமாகவும், தலைநகரமாகவும் விளங்குகிறது. தெகுரான் ஈரானின் 11% மக்கள் தொகையை தன்னகத்தே கொண்டுள்ளது. இதுவே ஈரானின் தொடர்பாடல் மற்றும் போக்குவரத்து வலையமைப்பின் மையமும் ஆகும்.  
மசுகாத் 2.4 மில்லியன் மக்கள் தொகையைக் கொண்டு ஈரானின் இரண்டாவது மிகப்பெரிய நகரமாக விளங்குகிறது. இது ராசாவி கோர்சரன் மாகாணத்தின் மையத்தில் அமைந்துள்ளது. இதுவே ஈரானின் சுற்றுலா மையமாக விளங்குகிறது, மற்றும் 15 தொடக்கம் 20 மில்லியன் யாத்ரீகர்கள் இமாம் ரேசா சன்னதிக்கு ஒவ்வொரு வருடமும் வந்து செல்கின்றனர்.  
தப்ரிசு 2.2 மில்லியன் மக்கள் தொகையைக் கொண்டு ஈரானின் மூன்றாவது மிகப்பெரிய நகரமாக விளங்குகிறது. இது ஈரானில் தெகுரானிற்கு அடுத்ததாக இரண்டாவது இடம் வகிக்கும் தொழில்துறை நகரம் ஆகும்.
# பழனி ஊராட்சி ஒன்றியம்

**பழனி ஊராட்சி ஒன்றியம்** (PALANI PANCHAYAT UNION), இந்தியாவின் தமிழ்நாட்டின் திண்டுக்கல் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும்.  
இந்த ஊராட்சி ஒன்றியம் இருபது ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் பழனியில் இயங்குகிறது.
# பழனி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு இந்திய மக்கள் தொகை கணக்கெடுப்பின் படி, பழனி ஊராட்சி ஒன்றியத்தின் மொத்த மக்கள் தொகை 99,024 ஆகும். அதில் ஆண்கள் 49,551; பெண்கள் 49,473 ஆக உள்ளனர். பட்டியல் சமூக மக்களின் தொகை 32,307 ஆக உள்ளது. அதில் ஆண்கள் 16,034; பெண்கள் 16,273 ஆக உள்ளனர். பட்டியல் பழங்குடி மக்களின் தொகை 320 ஆக உள்ளது. அதில் ஆண்கள் 171 ; பெண்கள் 149 ஆக உள்ளனர்.
# பழனி ஊராட்சி ஒன்றியம்

## ஊராட்சி மன்றங்கள்

பழனி ஊராட்சி ஒன்றியத்தில் உள்ள 20 கிராம ஊராட்சி மன்றங்களின் விவரம்:
1. தாதநாயக்கன்பட்டி
1. தாமரைக்குளம்
1. சிவகிரிப்பட்டி
1. ஆர். அய்யம்பாளையம்
1. பெத்தநாயக்கன்பட்டி
1. பெரியம்மாபட்டி
1. பாப்பம்பட்டி
1. பச்சளநாயக்கன்பட்டி
1. மேலக்கோட்டை
1. கோதைமங்கலம்
1. காவலப்பட்டி
1. கரடிக்கூட்டம்
1. கணக்கன்பட்டி
1. கலிக்கநாயக்கன்பட்டி
1. எரமநாயக்கன்பட்டி
1. சித்திரைக்குளம்
1. சின்னகலையம்புத்தூர்
1. ஆண்டிபட்டி
1. அமரபூண்டி
1. அ. கலையம்புத்தூர்
# ஒட்டன்சத்திரம் ஊராட்சி ஒன்றியம்

**ஒட்டன்சத்திரம் ஊராட்சி ஒன்றியம்** (OTTANCHATTIRAM PANCHAYAT UNION), இந்தியாவின் தமிழ்நாட்டின் திண்டுக்கல் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
ஒட்டன்சத்திரம் ஊராட்சி ஒன்றியம் முப்பத்தி ஐந்து ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் ஒட்டன்சத்திரத்தில் இயங்குகிறது.
# ஒட்டன்சத்திரம் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை
கணக்கெடுப்பின் படி, ஒட்டன்சத்திரம் ஊராட்சி ஒன்றியத்தின் மொத்த மக்கள் தொகை 1,06,517 ஆகும். அதில் ஆண்கள் 53,025; பெண்கள் 53,492 ஆக உள்ளனர். பட்டியல் சாதி மக்களின் தொகை 24,731 ஆக உள்ளது. அதில் ஆண்கள் 12,321; பெண்கள் 12,410 ஆக உள்ளனர். பட்டியல் பழங்குடி மக்களின் தொகை 151 ஆக உள்ளது. அதில் ஆண்கள் 81; பெண்கள் 70 ஆக உள்ளனர்.
# ஒட்டன்சத்திரம் ஊராட்சி ஒன்றியம்

## ஊராட்சி மன்றங்கள்

ஒட்டன்சத்திரம் ஊராட்சி ஒன்றியத்தில் உள்ள 35 கிராம ஊராட்சி மன்றங்களின் விவரம்:
1. விருப்பாச்சி
1. வெரியப்பூர்
1. வேலூர்-அன்னப்பட்டி
1. வீரலப்பட்டி
1. வழையபட்டி
1. வடகாடு
1. தங்கச்சியம்மாபட்டி
1. சிந்தலவாடம்பட்டி
1. சிந்தலப்பட்டி
1. ரெட்டியபட்டி
1. புளியமரத்துக்கோட்டை
1. புலியூர்நத்தம்
1. பெரியகோட்டை
1. ஓடைப்பட்டி
1. மார்க்கம்பட்டி
1. மண்டவாடி
1. லக்கையன்கோட்டை
1. குத்திலுப்பை
1. கொல்லப்பட்டி
1. கேதையுறும்பு
1. காவேரியம்மாபட்டி
1. காப்பிளியப்பட்டி
1. காளாஞ்சிபட்டி
1. கே. கீரனூர்
1. ஜவ்வாதுபட்டி
1. ஐ. வாடிப்பட்டி
1. எல்லைப்பட்டி
1. இடையகோட்டை
1. டி. புதுக்கோட்டை
1. சின்னக்காம்பட்டி
1. சத்திரபட்டி
1. அத்திக்கோம்பை
1. அரசப்பப்பிள்ளைபட்டி
1. அம்பிளிக்கை
1. ஜோகிப்பட்டி
# ஒட்டன்சத்திரம் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
# வேடசந்தூர் ஊராட்சி ஒன்றியம்

**வேடசந்தூர் ஊராட்சி ஒன்றியம்** (VEDASANDUR PANCHAYAT UNION), தமிழ்நாட்டின் திண்டுக்கல் மாவட்டத்தில் உள்ள 14 ஊராட்சி ஒன்றியங்களில் ஒன்றாகும்.  
இவ்வூராட்சி ஒன்றியத்தில் 22 பஞ்சாயத்து கிராமங்கள் உள்ளன. இதன் வட்டார வளர்ச்சி அலுவலகம் வேடசந்தூரில் உள்ளது.
# வேடசந்தூர் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, வேடசந்தூர் ஊராட்சி ஒன்றியத்தின் மொத்த மக்கள் தொகை 96,379 ஆகும். அதில் ஆண்கள் 47,848; பெண்கள் 48.531 ஆக உள்ளனர். பட்டியல் சாதி மக்களின் தொகை 16,456 ஆக உள்ளது. அதில் ஆண்கள் 8,065; பெண்கள் 8,391 ஆக உள்ளனர். பட்டியல் பழங்குடி மக்களின் தொகை 6 ஆக உள்ளது. அதில் ஆண்கள் 2; பெண்கள் 4 ஆக உள்ளனர்.
# வேடசந்தூர் ஊராட்சி ஒன்றியம்

## ஊராட்சிகள்

வேடசந்தூர் ஊராட்சி ஒன்றியத்தில் 22 கிராம ஊராட்சி மன்றங்கள் உள்ளது.
1. விருதலைப்பட்டி
1. வெல்லம்பட்டி
1. வே. புதுக்கோட்டை
1. வே. பூதிபுரம்
1. உசிலம்பட்டி
1. தட்டாரப்பட்டி
1. ஸ்ரீராமபுரம்
1. பாலப்பட்டி
1. நத்தப்பட்டி
1. நல்லமனார்கோட்டை
1. நாகம்பட்டி
1. நாகையகோட்டை
1. மாரம்பாடி
1. மல்வார்பட்டி
1. குட்டம்
1. குளத்துப்பட்டி
1. குடப்பம்
1. கோவிலூர்
1. கூவக்காபட்டி
1. கல்வார்பட்டி
1. இ. சித்தூர்
1. அம்மாபட்டி
# வேடசந்தூர் ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# ஆர்த்தி அகர்வால்

::அறிவியலாளரைப் பற்றி அறிய ஆர்த்தி அக்ரவால் என்ற கட்டுரையைப் பார்க்கவும்.  
**ஆர்த்தி அகர்வால்** (மார்ச் 5, 1984 – சூன் 6, 2015) ஓர் இந்திய திரைப்பட நடிகை ஆவார். அதிகமாக தெலுங்குத் திரைப்படங்களில் நடித்துள்ளார். தமிழில் பம்பரக் கண்ணாலே திரைப்படத்தில் நடித்துள்ளார்.
# ஆர்த்தி அகர்வால்

## இறப்பு

அதிகமான உடல் எடையைக் குறைப்பதற்காக அமெரிக்காவில் மருத்துவமனையில் சிகிச்சைக்காக சேர்ந்த இவர் 2015 சூன் 6 அன்று எதிர்பாராத விதமாக மரணமடைந்தார். கொழுப்புறிஞ்சல் முறையில் அதிகமுறை சிகிச்சை மேற்கொண்டதன் விளைவாக மூச்சுத்திணறல் ஏற்பட்டது.  
மாரடைப்பின் காரணமாக இவர் மரணமடைந்ததாக இவரது உதவியாளர் தெரிவித்தார்.
இவர் ஐக்கிய அமெரிக்காவில் நியூ ஜெர்சியில் தனது பெற்றோருடன் வசித்து வந்தார்.
# தோல் நிறமி இழத்தல்

**தோல் நிறமி இழத்தல்** (*Vitiligo*) என்னும் இந்த சரும பாதிப்பு, தோலின் நிறமிகள் இழக்கப்பட்டு வெள்ளையாக மாறுவதால் ஏற்படும் பாதிப்பாகும். இது தோலின் நிறமி செல்கள் இறப்பதால் அல்லது தொடர்ந்து வேலை செய்ய முடியாததால் ஏற்படுகிறது. இந்த பாதிப்பு உடலில் ஏற்படுவதற்கான தெளிவான ஒரு காரணம் மட்டும் இல்லை என்றாலும், மரபணு, விஷத்தன்மை உடைய அழுத்தம், நரம்பு மண்டலப் பாதிப்பு அல்லது வைரஸ் காரணங்கள் போன்றவை இவற்றின் மூலமாக செயல்படலாம் என்று கண்டறியப்பட்டுள்ளது. பொதுவாக தோல் நிறமி இழப்பதை இருவகையாகப் பிரிக்கலாம். ஒன்று கூறுபடுத்தப்பட்ட தோல் நிறமி இழத்தல், மற்றொன்று கூறுபடுத்தப்படாத தோல் நிறமி இழத்தல்.  
உலகளவில், தோல் நிறமி இழக்கும் இந்தப் பாதிப்பு ஒரு சதவீதத்திற்கும் குறைவான அளவே உள்ளது. ஒரு சில குறிப்பிட்ட பகுதி மக்கள் தொகையில் மட்டும் சராசரியாக இரண்டு முதல் மூன்று சதவீத மக்கள் தொகையில் பாதிப்பு ஏற்படுகிறது, அத்துடன் சில இடங்களில் உள்ள மக்களுக்கு 16 சதவீத மக்கள் தொகையில் கூட பாதிப்புகள் ஏற்படுகின்றன. அடிசனின் நோய், ஹாஷிமோட்டோ தைராய்டியம் மற்றும் வகை 1 நீரிழிவு போன்ற நோய்கள் பெரும்பாலும் தோல் நிறமி இழத்தல் பாதிப்படைந்தவர்களைத் தாக்குகிறது. இதனைக் குணப்படுத்தும் தெளிவான முறை இல்லாவிட்டாலும், சில குறிப்பிட்ட சிகிச்சை முறைகள் பிரபலமாகப் பயன்படுத்தப்பட்டு வருகின்றன. அவற்றுள் மேற்பூச்சு ஸ்டீராய்டு மருந்துகள், கால்சினெரின் தடுப்பான்கள் மற்றும் ஒளிக்கதிர் சிகிச்சைகள் போன்றவை முக்கியமானவை.
# தோல் நிறமி இழத்தல்

## வகைப்படுத்துதல்

இந்த பாதிப்பினை, சமீபத்திய ஒருமித்த கருத்துக்களை மையமாகக் கொண்டு கூறுபடுத்தப்பட்ட தோல் நிறமி இழத்தல் மற்றும் கூறுபடுத்தப்படாத தோல் நிறமி இழத்தல் என இரு வகைகளாகப் பிரிக்கலாம். இதில் கூறுபடுத்தப்படாத தோல் நிறமி இழத்தலால் பொதுவாக பலர் பாதிக்கப்படுகின்றனர்.
# தோல் நிறமி இழத்தல்

## வகைப்படுத்துதல்

### கூறுபடுத்தப்படாத தோல் நிறமி இழத்தல்

கூறுபடுத்தப்படாத தோல் நிறமி இழத்தல் வகை தோல் நிறமி இழத்தலில் சமச்சீர் முறையில் நிறமி இழக்கப்பட்ட சருமத்தில் பிணைப்புகள் தோன்றும். புதிய பிணைப்புகள் பெரிய பகுதிகளில் தோற்றமளிக்கும் அல்லது குறிப்பிட்ட பகுதிகளில் தோற்றமளிக்கும். கூறுபடுத்தப்படாத தோல் நிறமி இழத்தல் பாதிப்பு எந்த வயதினருக்கும் வரும் சாத்தியக்கூறுகள் உண்டு (ஆனால் கூறுபடுத்தப்பட்ட தோல் நிறமி இழத்தல் 13 முதல் 19 வயதுடைய இளம்பருவத்தினருக்கு பாதிப்பினை ஏற்படுத்தும்)
# தோல் நிறமி இழத்தல்

## கூறுபடுத்தப்படாத தோல் நிறமி இழத்தலின் உட்பிரிவுகள் பின்வருமாறு:

### பொதுவான தோல் நிறமி இழத்தல்:

இது பொதுவாக ஏற்படும் தோல் நிறமி இழத்தல் ஆகும். நிறமிகள் இழக்கப்படும் அனைத்து உடல் பாகங்களிலும் இது ஏற்படும் வாய்ப்புள்ளது.
# தோல் நிறமி இழத்தல்

## கூறுபடுத்தப்படாத தோல் நிறமி இழத்தலின் உட்பிரிவுகள் பின்வருமாறு:

### உலகளாவிய தோல் நிறமி இழத்தல்:

உடலின் பெரும்பகுதியினை தோல் நிறமி இழக்கும் நிகழ்வு சூழ்ந்துகொள்ளும்.
# தோல் நிறமி இழத்தல்

## கூறுபடுத்தப்படாத தோல் நிறமி இழத்தலின் உட்பிரிவுகள் பின்வருமாறு:

### குவியும்படியான தோல் நிறமி இழத்தல்:

பெரும்பாலும் குழந்தைகளுக்கு ஏற்படும் இந்த பாதிப்பு பிரிவில், சருமத் தோலின் நிறப்புள்ளிகள் சிலவிடங்களில் மட்டும் குழிந்து காணப்படும்.
# தோல் நிறமி இழத்தல்

## கூறுபடுத்தப்படாத தோல் நிறமி இழத்தலின் உட்பிரிவுகள் பின்வருமாறு:

### ஆக்ரோஃபேசியல் தோல் நிறமி இழத்தல்:

விரல்களில் அதிகமாக ஏற்படும் பாதிப்புகள்.  
மியூகஸ் தோல் நிறமி இழத்தல்: கோழை போன்ற சவ்வுகளில் ஏற்படும் நிறமிகளின் இழப்பினால் ஏற்படும் பாதிப்புகள்.
# தோல் நிறமி இழத்தல்

## கூறுபடுத்தப்பட்ட தோல் நிறமி இழத்தல்

கூறுபடுத்தப்பட்ட தோல் நிறமி இழத்தல் வகை சருமப் பாதிப்பு இதர தொடர்புடைய நோய்களுக்கான காரணங்கள் மற்றும் நோய்த்தாக்கம் ஆகியவற்றில் இருந்து வேறுபட்டவை. இதன் சிகிச்சை முறைகள் கூறுபடுத்தப்படாத தோல் நிறமி இழத்தல் பாதிப்பில் இருந்து வேறுபட்டவை. முதுகெலும்பு தண்டுவடத்தின், முகுகுப்புற வேர்களுடன் தொடர்புடைய பகுதிகளில் இவ்வகைப் பாதிப்பு ஏற்படும். கூறுபடுத்தப்படாத தோல் நிறமி இழத்தல் பாதிப்புகளை விட இவை விரைவாக பரவும் தன்மை கொண்டது. பொதுவான கூறுபடுத்தப்பட்ட தோல் நிறமி இழத்தல் பாதிப்பினைக் காட்டிலும் இதன் பாதிப்புகள் நிலையாகவும் அதிகமாகவும் இருக்கும்.
# தோல் நிறமி இழத்தல்

## பாதிக்கப்படுபவர்கள்

உலக மக்களில் 0.5% முதல் 2% வரை மக்கள் இந்த தோல் நிறமி இழத்தல் பாதிப்புக்குள்ளாகின்றனர். அனைத்து இன மக்களும் இதில் சரிசமமாக பாதிப்படைகின்றனர். ஆண் மற்றும் பெண் என இருபாலரும் சம எண்ணிக்கையிலேயே பாதிக்குள்ளாகின்றனர். இருப்பினும் அதிகப்படியான பெண் நோயாளிகள் பற்றி வெளியில் தெரிந்துள்ளதாகக் கூறப்படுகிறது. 50 சதவீதம் நோயாளிகளுக்கு அவர்களின் சருமம் வெள்ளை நிறமாக மாற்றமடைதல் 20 வயதிற்குள்ளாகவே நடந்துள்ளது. வயது முதிர்ந்தவர்களுக்கு இதுபோன்று நடப்பது பொதுவான நிகழ்வன்று. வயது முதிர்ந்தவர்களுக்கும், குழந்த பருவத்தினருக்கும் தோல் நிறமி இழப்பு ஏற்படும் நிகழ்வு மிகவும் குறைவு.
# தோல் நிறமி இழத்தல்

## காரணங்கள்

வித்தியாசமான மாற்றங்களுக்குட்பட்டு இது மக்களைப் பாதிப்பதால் தோல் நிறமி இழப்புகள் எப்போது ஏற்படும், எப்படி ஏற்படும் மற்றும் எவ்வளவு தூரம் ஏற்படும் என்பது பற்றி துல்லியமாக கணிப்பது கடினம். இது குழப்பமான நோய்தோன்றும் வகையினைச் சார்ந்தது என்று ஆய்வாளர்கள் குறிப்பிட்டுள்ளனர். சில மரபணு சம்பந்தப்பட்ட காரணங்களால் கூட மெலனோசைட் இழப்புகள் ஏற்படலாம். ஆனால் 30% நோயாளிகள் தங்கள் குடும்பத்தில் ஏற்கனவே பாதிக்கப்பட்டவரை கொண்டுள்ளனர்.
# தோல் நிறமி இழத்தல்

## தூண்டுதல்கள்

தோல் நிறமிகள் இழத்தலைப் பின்வரும் காரணிகள் அதிகரிக்கின்றன.  
- குடும்ப தோல் நிறமி இழத்தலுக்கான வரலாறு
- பீனால் கலந்த பொருட்களை அதிகம் பயன்படுத்துவது
- கூடுதல் தைராய்டு சுரப்பி செயலாக்கத்தினால் நோயாளிகளின் நோய் எதிர்ப்பு சக்தி அதிகளவில் அதிகரித்து மெலனோசைட்களை அழித்துவிடுதல்.
- அழுத்தமான நிகழ்ச்சிகள்
- நரம்பு மண்டல காரணங்கள்
- வைரஸ் காரணங்கள்
# விக்கிப்பீடியா:உங்களுக்குத் தெரியுமா/டிசம்பர் 16, 2015

<div id="mp-dyk-img">  
</div>
- சீனாவின் தலைநகரான பெய்ஜிங்கில் உள்ள **கோடை அரண்மனை**, இயற்கை சாயலில் செயற்கையாக அமைந்த "நெடிய ஆயுள்" மலையும், திறந்த மற்றும் பரந்த நீர் பரப்போடு கூடிய "குன்மிங்" ஏரியும் சூழ அமைந்த அரண்மனை ஆகும்.
- **தழும்புரி** என்பது கீழைப் பழங்கற்கால மக்களால் பயன்படுத்தப்பட்ட செப்பனிடப்படாத கல்லாயுதம் ஆகும்.
- கிரேக்க அரிச்சுவடியிலுள்ள முதலாவது மற்றும் கடைசி எழுத்துக்களான **அல்ஃபாவும் ஒமேகாவும்** திருவெளிப்பாட்டில் கடவுளின் அல்லது கிறிஸ்துவின் பெயராகவும் கிறித்தவக் குறியீடாகப் பயன்படுத்தப்பட்டு வருகிறது.
# வேரா உரூபின்

**வேரா கூப்பர் உரூபின்** *(Vera (Cooper) Rubin)* (பிறப்பு: ) ஓர் அமெரிக்க வானியலாளர். இவர் பால்வெளி சுழற்சி வீதம் குறித்த ஆய்வின் முன்னோடியாவார். இவர் பால்வெளிகளின் முன்கணிப்புக் கோண இயக்கத்துக்கும் நோக்கீட்டுக் கோணையக்கத்துக்கும் இடையில் நிலவும் மதிப்பு வேறுபாட்டைப் பால்வெளிச் சுழற்சி வரைவுகளில் இருந்து கண்டறிந்தார். இந்நிகழ்வு பால்வெளி சுழற்சி சிக்கல் வழங்கப்படுகிறது
# வேரா உரூபின்

## விருதுகளும் தகைமைகளும்

- அரசு வானியல் கழகத்தின் பொற்பதக்கம்,1828 இல் கரோலின்ஃஎர்ழ்செலுக்குப் பின் இத்தகைமையைப் பெற்ற முதல் பெண்மணி இவரே 1828.
- வீழ்சுமேனின் மகளிரும் அறிவியலும் விருது
- குரூபெர் பன்னாட்டு அண்டவியல் பரிசு
- புரூசு பதக்கம்l பசிபின் வானியல் கழகத்தின் புரூசு பதக்கம்l
- தேசிய அறிவியல் கல்விக்கழகத்தின் ஜேம்சு கிரெய்கு வாட்சன் பதக்கம்
- இரிச்டுமேயர் நினைவு விருது
- அறிவியலுக்கான டிக்சன் பரிசு
- தேசிய அறிவியல் பதக்கம்
- அட்லர் கோளரங்கத்தின் வாழ்நாள் சாதனை விருது
- அமெரிக்க ஒன்றிய நாட்டு தேசிய அறிவியல் கல்விக்கழக உறுப்பினர்
- அறிவியலுக்கான பொண்டிபிசியக் கல்விக்கழக உறுப்பினர்]]
- அமெரிக்க மெய்யியல் கழக உறுப்பினர்
- அமெரிக்க வானியல் கழகத்தில் ஃஎன்றி நோரிசு இரசல் விரிவுரைத் தகைமை
- தேசியக் கதிர்வானியல் காணகத்தில் ஜான்சுகி விரிவுரைத் தகைமை]]
- இந்தியாவில் புது தில்லியில் நடந்த பன்னாட்ட்டு வானியல் ஒன்றியத்தின் 19 ஆம் பொதுமன்ற அழைப்பு உரையாடல்.
- இவர் கிரெய்ட்டன் பல்கலைக்கழகம், பிரின்சுட்டன் பல்கலைகழகம், அமெரிக்கப் பல்கலைக்கழகம், ஃஆர்வார்டு பல்கலைக்கழகம், யேல் பல்கலைக்கழகம்போன்ர பல பல்கலைக்கழகங்களின் முதுமுனைவர் பட்டங்களைப் பெற்றுள்ளார்.
இவர் 2013 செப்டம்பர் 6 வரையில் 114 ஆய்வுக்கட்டுரைகள் வெளியிட்டுள்ளார்.
இவர் 2002 முதல் 2008 வரை அறிவியல் தொண்டு அறக்கட்டளையாளர் குழுமத்தில் ப்ணியாற்றியுள்ளார். இன்று இந்நிறுவனம் அறிவியலும் பொதுமக்களும்சார் கழகம் எனப்படுகிறது.
# வேரா உரூபின்

## விருதுகளும் தகைமைகளும்

### இவரால் பெயரிடப்பட்டவை

- சிறுகோள் 5726 உரூபின்
- உரூபின் – ஃபோர்டு விளைவு
# வேரா உரூபின்

## சமயக் கண்ணோட்டம்

இவரொரு யூதர் என்பதால் அறிவியலுக்கும் சமயத்துக்கும் இடையே முரண்பாடேதும் காண்பதில்லை. ஒரு நேர்காணலில் இவர் கூறுகிறார்: " என்வாழ்வில் அறிவியலும் சமயமும் தனியானவை. நான் ஒரு யூதர். எனவெ சமயம் எனக்கு ஓர் அறநெறித் தொகுப்பு;ஒருவகையான வரலாறு. நன் அறநெறிப்படி அறிவியல் பணியாற்றுகிறேன். கருத்தளவில் அறிவியலை இப்புடவியில் நம் வாழ்வைப் புரிந்துகொள்ளும் வழிமுறையாகவே நான் நம்புகிறேன்."
# வேரா உரூபின்

## வெளியீடுகள்

### ஆய்வுரைகள்

-
-
-
-
-
-  
=
# ஜெய்கணேஷ்

**ஜெய்கணேஷ்** அல்லது **ஜெய் கணேஷ்** (*Jai Ganesh*, 1946 - பெப்ரவரி 11, 2001) ஒரு தமிழ்த் திரைப்பட நடிகர். முதன்மை, துணை, எதிர்மறை எனப் பலவாறான பாத்திரங்களில் திரைப்படங்களிலும் தொலைக்காட்சித் தொடர்களிலும் மேடை நாடகங்களிலும் நடித்தவர். பொறியாளரான இவர் அவள் ஒரு தொடர்கதை, ஆட்டுக்கார அலமேலு, தாயில்லாமல் நானில்லை, அதிசயப் பிறவி முதலிய திரைப்படங்களில் நடித்ததன் மூலம் அறியப்படுகின்றார்.  
இயக்குநர் பாலசந்தரின் அவள் ஒரு தொடர்கதை படத்தின் மூலம் திரையுலகிற்கு அறிமுகமானார். சிவாஜி கணேசன், கே. ஆர். விஜயா, ஜெய்சங்கர், சிவகுமார், முத்துராமன், சுமித்ரா, ஸ்ரீவித்யா, ரஜினிகாந்த், கமல்ஹாசன், படாபட் ஜெயலக்சுமி, சத்யபிரியா, ஜெயமாலினி, அனுராதா, விஜயகாந்த், சத்யராஜ், கார்த்திக், ராதிகா, ரேவதி, விஜய், அஜீத் குமார் போன்ற நடிகர்களுடன் நடித்துள்ளார்.  
ஜெய்கணேஷ் பெப்ரவரி 11, 200இ1ல் தன் 54ஆம் அகவையில் புற்றுநோயால் இறந்தார்..
# ஜெய்கணேஷ்

## நடித்த திரைப்படங்களில் சில

| படம் | ஆண்டு | வேடம் | குறிப்புகள் |
| --- | --- | --- | --- |
| *அவள் ஒரு தொடர்கதை* | 1974 |  |  |
| *அக்கா* | 1976 |  |  |
| *மகராசி வாழ்க* | 1976 |  |  |
| *மனமார வாழ்த்துங்கள்* | 1976 |  |  |
| *ஆட்டுக்கார அலமேலு* | 1977 |  |  |
| *பட்டினப் பிரவேசம்* | 1977 |  |  |
| *வருவான் வடிவேலன்* | 1978 |  |  |
| *பைலட் பிரேம்நாத்* | 1978 |  |  |
| *வணக்கத்திற்குரிய காதலியே* | 1978 |  |  |
| *வட்டத்துக்குள் சதுரம்* | 1978 |  |  |
| *சொன்னது நீதானா* | 1978 |  |  |
| *அன்னலட்சுமி* | 1978 |  |  |
| *தாயில்லாமல் நானில்லை* | 1979 |  |  |
| *நீயா* | 1979 |  |  |
| *அழகே உன்னை ஆராதிக்கிறேன்* | 1979 |  |  |
| *அன்பே சங்கீதா* | 1979 |  |  |
| *சித்திரச்செவ்வானம்* | 1979 |  |  |
| *சுப்ரபாதம்* | 1979 |  |  |
| *மாம்பழத்து வண்டு* | 1979 |  |  |
| *தேவைகள்* | 1979 |  |  |
| *பாப்பாத்தி* | 1979 |  |  |
| *அப்போதே சொன்னேனே கேட்டியா* | 1979 |  |  |
| *காளி கோயில் கபாலி* | 1979 |  |  |
| *பட்டாகத்தி பைரவன்* | 1979 |  |  |
| *திரிசூலம்* | 1979 |  |  |
| *பருவத்தின் வாசலிலே* | 1980 |  |  |
| *வேடனை தேடிய மான்* | 1980 |  |  |
| *கீதா ஒரு செண்பகப்பூ* | 1980 |  |  |
| *ஒரே முத்தம்* | 1980 |  |  |
| *ஒரு மரத்து பறவைகள்* | 1980 |  |  |
| *முழு நிலவு* | 1980 |  |  |
| *சொர்க்கத்தின் திறப்பு விழா* | 1981 |  |  |
| *தாய் மூகாம்பிகை* | 1982 |  |  |
| *காமன் பண்டிகை* | 1983 |  |  |
| *என் ஆசை உன்னோடு தான்* | 1983 |  |  |
| *சின்ன வீடு* | 1985 |  |  |
| *ஆகாயத் தாமரைகள்* | 1985 |  |  |
| *அண்ணி* | 1985 |  |  |
| *நம்பினார் கெடுவதில்லை* | 1986 |  |  |
| *பதில் சொல்வாள் பத்ரகாளி* | 1986 |  |  |
| *எங்க சின்ன ராசா* | 1987 |  |  |
| *தம்பி தங்கக் கம்பி* | 1988 |  |  |
| *அண்ணாநகர் முதல் தெரு* | 1988 |  |  |
| *உழைத்து வாழ வேண்டும்* | 1988 |  |  |
| *காளிச்சரண்* | 1988 |  |  |
| *குங்குமக்கோடு* | 1988 |  |  |
| *சிகப்பு தாலி* | 1988 |  |  |
| *கைநாட்டு* | 1988 |  |  |
| *வானம்* | 1988 |  |  |
| *ராஜா சின்ன ரோஜா* | 1989 |  |  |
| *தென்றல் சுடும்* | 1989 |  |  |
| *கைவீசம்மா கைவீசு* | 1989 |  |  |
| *பெண்புத்தி முன்புத்தி* | 1989 |  |  |
| *திராவிடன்* | 1989 |  |  |
| *அதிசயப் பிறவி* | 1990 |  |  |
| *அரங்கேற்ற வேளை* | 1990 |  |  |
| *கல்யாண ராசி* | 1990 |  |  |
| *நாட்டுக்கு ஒரு நல்லவன்* | 1991 |  |  |
| *ஆயுள் கைதி* | 1991 |  |  |
| *தங்கமான தங்கச்சி* | 1991 |  |  |
| *மகராசன்* | 1993 |  |  |
| *துருவ நட்சத்திரம்* | 1993 |  |  |
| *முதல் பாடல்* | 1993 |  |  |
| *ராசா மகன்* | 1994 |  |  |
| *சீமான்* | 1994 |  |  |
| *நிலா* | 1994 |  |  |
| *வீரமணி* | 1994 |  |  |
| *உங்கள் அன்பு தங்கச்சி* | 1994 |  |  |
| *முறைமாமன்* | 1995 |  |  |
| *வேலுசாமி* | 1995 |  |  |
| *பூவே உனக்காக* | 1996 |  |  |
| *உள்ளத்தை அள்ளித்தா* | 1996 |  |  |
| *இனி எல்லாம் சுகமே* | 1996 |  |  |
| *காத்திருந்த காதல்* | 1997 |  |  |
| *புதுமைப்பித்தன்* | 1998 |  |  |
| *மலபார் போலீஸ்* | 1999 |  |  |
| *உன்னைத் தேடி* | 1999 |  |  |
| *உனக்காக எல்லாம் உனக்காக* | 1999 |  |  |
| *நீ வருவாய் என* | 1999 |  |  |
| *திருவண்ணாமலை* | 2000 |  |  |
| *பிறந்த நாள்* | 2000 |  |  |
| *பார்த்தேன் ரசித்தேன்* | 2000 |  |  |
| *மகளிர்க்காக* | 2000 |  |  |
| *மாயி* | 2000 | } |  |
# திவேர் மாகாணம்

**திவேர் மாகாணம்** (*Tver Oblast*, , **துவெர்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் ஆட்சி மையம் துவெர் நகரம். 2010 ஆம் ஆண்டின் மக்கள்தொகை கணக்கெடுப்பின்படி இப்பகுதியின் மக்கள்தொகை 1,353,392 (2010 கணக்கெடுப்பு). 1935 முதல் 1990 வரை, இது கலினின் ஒப்லாஸ்து (Калининская область) என அறியப்பட்டுவந்தது. திவேர் மாகாணம் உருசியாவில் சுற்றுலாப் பயணிகளை ஈர்க்கக்கூடிய வட்டாரங்களில் ஒன்று ஆகும். இங்கு பல வரலாற்று சிறப்புமிக்க நகரங்கள் உள்ளன.
# திவேர் மாகாணம்

## புவியியல்

திவேர் மாகாணம் கிழக்கு ஐரோப்பிய சமவெளியின் மத்திய பகுதியின் மேற்கில் அமைந்துள்ளது. இது வடக்கில் இருந்து தெற்காக 260 கிலோ மீட்டரும், மேற்கிலும் இருந்து கிழக்காக 450 கி.மீ நீண்டுள்ளது. இதன் எல்லைகளாக யாரோசிலாவ் மாகாணம், வோல்க்தா ஒப்லாசுது, நாவ்கராட் ஓப்லாஸ்து ஆகியவை வடக்கிலும், மாஸ்கோ ஓப்லஸ்து மற்றும் ஸ்மோலென்ஸ்க் ஓப்லாஸ்து ஆகியவை தெற்கிலும், பிஸ்கோவ் ஒப்லாஸ்து மேற்கிலும் அமைந்துள்ளன.
# திவேர் மாகாணம்

## இயற்கை வளங்கள்

இந்த ஒப்லாசுதுவில் கனிமவளங்கள் கண்டுபிடிக்கப்பட்டுள்ளன. இவை முதன்மையாக பண்டைய கடல்கள், ஏரிகள், சதுப்பு நிலங்கள் போன்றவற்றில் உள்ளன.
தொழில்துறைக்கு முதன்மையாகத் தேவைப்படும் கனிமங்களான பழுப்பு நிலக்கரி மாஸ்கோ நிலக்கரி படுகையில் உள்ளன. 1948 இல் இருந்து 1996 வரை சுமார் 21 மில்லியன் டன் நிலக்கரி அகழப்பட்டது.
மிகப் பரந்த அளவில் ஆற்றல்வாய்ந்த நிலக்கரி 15.4 பில்லியன் மீ³ கன அளவு நிலக்கரி இருப்பு உள்ளதாக மதிப்பிடப்பட்டுள்ளது.
# திவேர் மாகாணம்

## காலநிலை

ஒப்லாசுதுவின் சராசரி சனவரி வெப்பநிலை மேற்குப் பகுதியில் -8 (18 °பாரங்கீட்), வடகிழக்கில் −13 °செல்சியஸ் (9 °பாரங்கீட்) சூலை மாத வெப்பநிலை +17 °செல்சியஸ் (63 °பாரங்கீட்) முதல் +19 °செல்சியஸ் (66 °பாரங்கீட்) வரை நிலவுகிறது. ஆண்டு சராசரி மழையளவு 560 முதல் 720 மிமீ வரை பொழிகிறது. நவம்பர் மாதத்தின் நடுவில் பனிப் பொழிவு துவங்குகி 130 முதல் 150 நாட்கள் வரை பொழிகிறது. 40-60 செ.மீ. வரை பனி பொழியும். அதிகபட்ச பனிப்பொழிவு 80 செ.மீ ஆகும்.
# திவேர் மாகாணம்

## மக்கள் வகைப்பாடு

ஒப்லாசுது மக்கள் தொகை: 1,353,392 ( 2010 கணக்கெடுப்பு ); 1,471,459 ( 2002 மக்கள் தொகை கணக்கெடுப்பு ); 1,670,117 ( 1989 மக்கள் தொகை கணக்கெடுப்பு .)  
- **2012 ஆண்டின் முதன்மைப் புள்ளிவிவரங்கள்**
- பிறப்பு: 15 476 (1000 ஒன்றுக்கு 11.6)
- இறப்பு: 24 325 (1000 ஒன்றுக்கு 18.2)
- மொத்த கருத்தரிப்பு விகிதம்: 1.65
- **மொத்த கருத்தரிப்பு விகிதம்:**
2009 - 1.55 | 2010 - 1.52 | 2011 - 1.54 | 2012 - 1.65 | 2013 - 1.64 | 2014 - 1.66 (எதிர்பார்ப்பு)  
- இனக்குழுக்களின் விகிதாச்சாரம் (2010):
# திவேர் மாகாணம்

## சமயம்

2012 ஆண்டு மேற்கொள்ளப்பட்ட அலுவல்முறைக் கணக்கெடுப்பின் படி சராத்தவ் ஓப்லஸ்தின் மக்கள் தொகையில் 30% உருசிய மரபுவழித் திருச்சபையை பின்பற்றுகின்றனர். , 9% எந்த மரபையும் சேராத பொதுவான கிறித்துவர்கள், 1% முஸ்லீம்கள், 34% இறை நம்பிக்கையுள்ள ஆனால் சமயப்பற்றற்றோர் , 20% நாத்திகர்கள், 6% பிற மதங்களை சேர்ந்தவர்களாகவோ அல்லது கேள்விக்கு பதில் தரவிரும்பாதவர்களோ ஆவர்.
# சாபுயெலைட்டு

**சாபுயெலைட்டு** *(Zabuyelite)* என்பது Li<sub>2</sub>CO<sub>3</sub> என்ற மூலக்கூற்று வாய்ப்பாடு கொண்ட இலித்தியத்தின் கார்பனேட்டு வகை கனிமமாகும். திபெத்தில் உள்ள சாபுயெ உப்புநீர் ஏரியில் இக்கனிமம் கண்டறியப்பட்டு பின்னர் சாபுயெலைட்டு எனப் பெயரிடப்பட்டது. நிறமற்ற கண்ணாடி போன்ற ஒற்றைச் சரிவு படிகங்களாக இக்கனிமம் உருவாகிறது.  
ஏலைட்டு எனப்படும் பாறை உப்பில் இலித்தியம் மிகுந்திருக்கும் உப்புபடர் பாறைகளில் உட்பொருளாக இக்கனிமம் காணப்படுகிறது. சிப்பொடுமென் கனிமத்தின் திரவ உட்பொருளில் திண்மநிலை சாபுயெலைட்டு காணப்படுகிறது. திபெத் பகுதியில் கிடைக்கும் தொடர்புடைய கனிமங்களில் ஏலைட்டு, கேலூசைட்டு மற்றும் நார்துப்பைட்டு முதலான கனிமங்களும் கலந்துள்ளன.  
திபெத்தின் உப்புநீர் ஏரியைத் தவிர்த்து சிம்பாப்வே நாட்டின் பைகிட்டா, காமாடிவி, ஐக்கிய அமெரிக்காவின் வடக்குக் கரோலினாவிலுள்ள கிளீவ்லேண்டு மாகாணம் சார்ந்த கிங்சு மௌண்டெய்ன் என்ற சிறிய நகரம் மற்றும் கனடாவின் மானிட்டோபா மாகாணத்திலுள்ள பெர்னிக் ஏரியில் தான்கோ பெகாடைட்டு சுரங்கத்திலும் கிடைக்கிறது.  
பன்னாட்டு கனிமவியல் சங்கம் சாபுயெலைட்டு கனிமத்தை Zab என்ற குறியீட்டால் அடையாளப்படுத்துகிறது.
# மால்தேவி ஆறு

கிராமத்தில் மால்தேவி ஆறும் ஒரு பாலமும்]]  
**மால்தேவி ஆறு** *(Maldevi River)* இந்தியாவின் ஆந்திரப் பிரதேச மாநிலத்தில் நெல்லூர் மாவட்டம் வழியாகப் பாயும் ஓர் ஆறு ஆகும். இவ்வாறு பெண்ணாற்றில் சென்று கலக்கிறது.  
விஜயநகர பேரரரசர் இந்த ஆற்றின் மீது 1.37 கிலோ மீட்டர் நீளமுள்ள அணையைக் கட்டி அதில் ஆனந்ராஜ் சாகர் என்ற நீர் சேமிக்கும் தொட்டி ஒன்றை அமைத்தார்.
# டீசல் மரம்

**தீசல் மரம்** *(Diesel Tree), (ஈருறுப்புப் பெயர்:(Copaifera langsdorffii)*, **இரஷித் மரம்** *(Rashed Tree)* மற்றும் **சலாம் மரம்** *(Salam tree)* என்றும் பலவாறாக அழைக்கப்படும் இம்மரம், பேரின தாவரவகையைச் சேர்ந்ததாகும். இது, வெப்பமண்டல மழைக்காடுகளில் பெருமளவில் காணப்படுவதாக அறியப்படுகிறது. மேலும் இந்த மரம், **குபா'ய்** *(kupa'y)*, **கபிசுமோ** *(cabismo)*, மற்றும் **கோபாவா** *(copaúva)* உள்ளிட்ட உள்ளூர் மொழிகளில் பல பெயர்களைக் கொண்டுள்ளது.
# டீசல் மரம்

## உயிரியல் விளக்கம்

தீசல் மரம் பொதுவாக 12 மீட்டர்கள் வரை வளரக்கூடிய நடுத்தர மரமாகும், இது வெண்ணிறப் சிருபூக்களும், எண்ணெய் வித்துக்கள் நிறைந்த பழங்ளும் உடையது. இதன் மரகக்ட்டை அடர்த்தியற்று துளைபடும் தன்மையுடன் *(porosity)* வெற்றிட பின்னமுடைய இலகுவாக காணபடுகின்றது. மேலும், உட்புற நுண்குழாய் வெற்றிடகூட்டு பகுதிகள் எண்ணெய் நிரப்பிகளாக செயல்படுகிறது, மரத்தை எந்த பகுதியில் தட்டி அல்லது வெட்டி கொய்தாலும் எண்ணெய் கசிந்து எளிதில் சேகரிக்க முடியும். எண்ணெய் அதன் உயிர்துடிப்புள்ள உற்பத்தியாக இருந்தாலும் தீசல் மரம், வெப்ப வலயம் அல்லாத பகுதிகளில் நன்கு வளருவதில்லை, மற்றும் உயிரி தீசல் என்பது தட்பவெப்ப நிலையை சார்ந்தது.
# டீசல் மரம்

## பொதுத் தகவல்

பொதுவாக இம்மரம் பசுமையான மழைக்காடு மரமாகும், இது அடர்த்தியான, மற்றும் வட்டமான மகுடம் போன்ற அமைப்புடையது. 35 மீட்டர் உயரம் வரை வளரக்கூடிய இது, 6 - 18 மீட்டர் வரம்பிற்குள் இருக்க வாய்ப்புள்ளது. இந்த மரத்தின் தண்டு 50 - 80 செ.மீ விட்டம் கொண்டதாக இருக்கலாம். நீண்ட வறண்ட காலங்களில் மரங்கள் அதிகமாகவோ அல்லது குறைவாகவோ இலையுதிர் மரமாக மாறக்கூடும். 'கோபைபா தாவரப்பால்' *(Copaiba Balsam)* என்ற பிசினை விளைவிக்கும் இந்த இனத்தில் உள்ள பல தொடர்புடைய இனங்களில் இந்த இனம் மிகவும் முக்கியமானது. பால்சம் *(பால்சம் என்பது, சாம்பிராணி, தாவரப்பால், குங்கிலிய வகை மரம் அல்லது குங்கிலிய வகை நறுமணப் பிசின் போன்ற பல சொற்களைக் குறிக்கும்.)* என்பது பல்வேறு மருத்துவ மற்றும் பிற பயன்பாடுகளைக் கொண்ட ஒரு மதிப்புமிக்க பொருளாகும். இது பொதுவாக காட்டு மரங்களிலிருந்து அறுவடை செய்யப்பட்டு பல நாடுகளுக்கு அதிக அளவில் ஏற்றுமதி செய்யப்படுகிறது.
# ஆயு உத்தமி

**ஆயு உத்தமி** (Ayu Utami; நவம்பர் 21, 1968) ஓர் இந்தோனேசிய எழுத்தாளராவர். கட்டுரைகள், சிறுகதைகள், புதினங்கள் ஆகியவற்றை எழுதியவர். இவர் 1998 இல் எழுதிய சமன் என்ற புதினம் இவரது சிறந்த எழுத்துக்கு எடுத்துக்காட்டாகக் கருதப்படுகிறது. இந்நாவர்ல் 2005 இல் பமீலா ஆலன் என்பவரால் ஆங்கிலத்தில் மொழிபெயர்க்கப்பட்டது. உத்தமி இந்தோனேசியப் பெண்களின் பாலியல் மற்றும் அரசியல் பற்றிய எழுத்துகளால் இந்தோனேசிய பெண்களின் பிரச்சனைகளை உலகிற்கு வெளிச்சமிட்டுக் காட்டினார். இம்மாற்றமானது சாஸ்த்ரா வாங்கி எனக் குறிப்பிடப்படுகிறது.
# சுவராசு பால்

**சுவராசு பால்** (Swaraj Paul பிறப்பு 18 பிப்பிரவரி 1931) என்பவர் இங்கிலாந்தின் பெரும் தொழில் முதலாளியாகவும் பணக்காராகவும் கொடையாளராகவும் கல்வியாளராகவும் விளங்கி வருபவர். இவர் இந்திய வம்சாவளியைச் சேர்ந்தவர்.
# சுவராசு பால்

## தொழில் முனைப்பு

இந்தியாவில் இருக்கும்போது அபிஜே என்னும் குழுமத்தில் சுவராசு பால் வேலை செய்தார். பின்னர் 1966 ஆம் ஆண்டில் இலண்டனில் குடியேறினார். 1968 இல் இயற்கை வாயுக் குழாய்கள் குழுமத்தைத் தொடங்கினார். அதன் வளர்ச்சியாக வங்கிக் கடன் பெற்று கேபரோ இரும்பு ஆலையைத் தொடங்கினார். அதற்குப்பிறகு தொழிலில் படிப்படியாக வளர்ச்சி அடைந்தார். மகிழுந்து உதிரிப் பாகங்கள் உருவாக்குதல் திரைப்படம் போன்ற துறைகளில் மற்றும் வணிகத்தில் ஈடுபட்டார். இங்கிலாந்து, இந்தியா, அமெரிக்கா போன்ற பல்வேறு நாடுகளில் நாற்பதுக்கும் மேற்பட்ட நிறுவனங்களைத் தொடங்கி வெற்றிகரமாக நடத்தி வந்தார். அதனால் இங்கிலாந்து அரசு லார்டு என்னும் பட்டத்தை இவருக்கு வழங்கியது. இங்கிலாந்து நாட்டின் பெரும் பணக்காரர்களில் சுவராசு பால் ஒருவர் எனக் கருதப்படுகிறார்.
# சுவராசு பால்

## அரசியல், கல்வி

இங்கிலாந்தின் நாடாளுமன்றத்தின் பல் வேறு குழுக்களில் அங்கம் வகித்தார். இந்திய மற்றும் இங்கிலாந்து வட்ட மேசை அமைப்பில் இருந்தார். வோல்வராம்ப்டன் பல்கலைக் கழகம், வெஸ்ட்மின்ஸ்டர் பல்கலைக் கழகம் ஆகிய பல்கலைக்கழகங்களின் வேந்தராக இருந்தார். இலண்டனில் உள்ள விலங்குக் காட்சி சாலையின் புரவலராகவும் இருந்தார்.
# சுவராசு பால்

## விருதுகள் சிறப்புகள்

- 1983 இல் சுவராசு பாலுக்கு பத்ம பூசன் விருதை இந்திய அரசு வழங்கியது.
- 1996 ஆம் ஆண்டில் இங்கிலாந்து நாட்டின் அவுஸ் ஆப் லார்ட்ஸ் என்னும் அவையில் வாணாள் உறுப்பினராக அமர்த்தப்பட்டார்.
- 2008 இல் அவுஸ் ஆப் லார்ட்ஸ் அவையில் துணை அவைத் தலைவர் பதவியிலும் 2009 இல் பிரிவி கவுன்சிலிலும் அமர்த்தப் பட்டார்
- பெருங் குழுமத் தலைவர் என்னும் விருது மாசசூசட்ச் தொழில் நுட்ப நிறுவனத்தில் வழங்கப்பட்டது.
- சிறந்த பன்னாட்டு இந்தியன் என்னும் விருது இலண்டனில் வழங்கப்பட்டது.
- மேலும் இங்கிலாந்து, அமெரிக்கா,, சுவிட்சர்லாந்து இந்தியா பல்கலைக் கழகங்களில் இவருக்கு மதிப்புறு பட்டங்களும் விருதுகளும் வழங்கப்பட்டன.
# சுவராசு பால்

## எழுதிய நூல்கள்

இந்திய பிரதமர் மறைந்த இந்திரா காந்தி பற்றி ஒரு நூலும், தம் வாழ்க்கை நினைவுகள் குறித்து ஒரு நூலும் எழுதியுள்ளார்
- Indira Gandhi (1984)
- Beyond Boundaries- A Memoir (1998)
# அனிதா அசோக் டத்தர்

**அனிதா அசோக் டத்தர்** (Anita Ashok Datar ) என்பவர் இந்திய வம்சாவளியைச் சேர்ந்த அமெரிக்கப் பெண்மணி. உலகின் வறிய, பின் தங்கிய நாடுகளில் 18 ஆண்டுகளாகப் பயணம் செய்து அந்நாட்டு மக்களின் சுகாதாரம், கல்வி ஆகிய தளங்களில் பணியாற்றியவர்.
# அனிதா அசோக் டத்தர்

## பின்புலமும் பணிகளும்

அனிதாவின் தந்தை மகாராட்டிர மாநிலம் புனேயைச் சேர்ந்தவர். தாய் மும்பையைச் சேர்ந்தவர். 1960 களில் அவர்கள் அமெரிக்காவில் குடியேறினார்கள். எனவே அனிதா அமெரிக்காவில் பிறந்தார். நியூ ஜெர்சியில் வளர்ந்த அனிதா தம் மகனுடன் வசித்து வந்தார். பன்னாட்டு நிறுவனமான பல்லாடியம் என்னும் பெருங் குழுமத்தில் பணியாற்றினார். எத்தியோப்பியா, கென்யா, நைசீரியா, தெற்கு சூடான், தான்சானியா, சாம்பியா, கவுதமாலா, கயானா, வங்கதேயம், இந்தியா போன்ற நாடுகளில் பயணம் செய்து அங்குள்ள மக்களின் உடல் நலம், கல்வி நிலைகள் பற்றி நேரடியாக அறிந்து உதவிகள் செய்தார். குடும்பக் கட்டுப்பாடு, எச்.ஐ.வி. நோய்கள் பற்றிய விழிப்புணர்வுப் பிரச்சாரம் செய்தார்.
# அனிதா அசோக் டத்தர்

## இறப்பு

அய். எஸ். வன்முறையாளர்கள் மாலி என்னும் ஊரில் ஒரு விடுதியில் தாக்குதல் நடத்தியபோது இருபது பேர் கொல்லப்பட்டார்கள். அந்தத் தாக்குதலில் பலியானவர்களில் அனிதா அசோக் டத்தரும் ஒருவர். இக் கொடூரம் உலக அரங்கில் பெரும் அதிர்வை ஏற்படுத்தியது
# திரிபுரா மொழிகள்

**திரிபுரா மொழிகள்** (*languages of Tripura*) அதிக எண்ணிக்கையில் பயன்படுத்தப்படுகின்றன. இந்திய நாட்டில் அதிக மொழிகள் பேசப்படும் மாநி்லமாக திரிபுரா கருதப்படுகிறது..  
வடகிழக்கு இந்திய மாநிலமான திரிபுராவில் வங்காள மொழியும், கொக்பரோக் மொழியும் அலுவலக மொழிகளாகப் பயன்படுகின்றன. இவை தவிர பல சிறுபான்மை மொழிகளும் பேசப்படுகின்றன. இந்தியாவின் பிற மாநிலங்கள் போலவே ஆங்கிலம் தொடர்பு மொழியாகவும் வங்காளம் மாநில மொழியாகவும் பயன்படுகிறது. மாநிலம் முழுவதும் வங்காளிகளின் ஆதிக்கம் அதிகமாக உள்ளதால் வங்காள மொழி முதன்மை மொழியாக உள்ளது. கொக்பரோக் மொழி பழங்குடியின மக்கள் பேசும் மொழியாக உள்ளது..  
2001 ஆம் ஆண்டின் இந்தியக் கணக்கெடுப்பின்படி திரிபுராவில் பல்வேறு மொழி பேசுபவர்களின் எண்ணிக்கை இங்கு பட்டியலிடப்பட்டுள்ளது.:
| மொழி | எண்ணிக்கை | சதவீதம் |  |
| --- | --- | --- | --- |
| வங்காளம் | 21,47.994 | 67.14 |  |
| கொக்பரோக் | 8,14,375 | 25.46 |  |
| இந்தி | 53,691 | 1.68 |  |
| மோக் | 28,850 | 0.9 |  |
| ஒடியா | 23,899 | 0.75 |  |
| பிஷ்ணுப்பிரியா மணிப்புரி | 21,716 | 0.68 |  |
| மணிப்புரி | 20,716 | 0.65 |  |
| ஆலாம் | 17,990 | 0.56 |  |
| காரோ | 11,312 | 0.35 | } |  
அழியும் நிலையில் உள்ள மொழிகள் உட்பட திரிபுராவில் மொத்தம் 36 மொழிகள் இருப்பதாக தி டைம்ஸ் ஆஃப் இந்தியா ஒரு அறிக்கையில் தெரிவித்துள்ளது. 2012 ஆம் ஆண்டு நிலவரப்படி சைமார் மொழியை நான்கு பேர் மட்டுமே பேசுகின்றனர் என்றும் தெரிவிக்கப்பட்டுள்ளது..
# உலியானவ்சுக் மாகாணம்

**உலியானவ்சுக் மாகாணம்** (*Ulyanovsk Oblast*, , *உலியானவ்ஸ்க் ஓபிலாஸ்த்*) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் ஆட்சி மையம் உலியானவ்ஸ்க் நகரம். 2010 ஆம் ஆண்டின் இரசிய மக்கள் தொகை கணக்கெடுப்பின்படி இப்பகுதியின் மக்கள்தொகை1,292,799 (2010 ஆண்டைய கணக்கெடுப்பு).
# உலியானவ்சுக் மாகாணம்

## நிலவியல்

உலியானவ்ஸ்க் மாகாணம் எல்லைகளாக வடக்கில் சுவாசியா குடியரசு, வடகிழக்கில் தர்தாரிஸ்தான் குடியரசு, கிழக்கில் சமாரா ஒப்லாஸ்து, தெற்கில் சராத்தவ் ஓப்லஸ்து, மேற்கில் பென்சா ஒப்லாஸ்து வடமேற்கில் மொர்தோவியா குடியரசு ஆகியன அமைந்துள்ளன.  
ஓப்லாசுதுவின் பரப்பளவில் கால்பங்கு நிலப்பகுதியில் இலையுதிர் காடுகள் உள்ளன ஒப்லாசுதுவின் மையத்தில் வோல்கா ஆறு பாய்ந்து இரண்டாக பிரிக்கிறது. பிராந்தியத்தின் மேற்குப் பகுதி மலைப்பாங்கான பகுதியாகும். இங்கு 358 மீ (1,175 அடி) உயரமான மலைகள் காணப்படுகின்றன. ஒப்லாசுதுவின் கிழக்கு பகுதி பெரும்பாலும் சமவெளியாக உள்ளது. நீர்நிலைகள் பிரதேசத்தில் சுமார் 6% பரப்பளவில் உள்ளன.  
சூலைமாத சராசரி வெப்ப நிலை +19 °செ (66°பாரங்கீட்). சனவரி மாத சராசரி வெப்பநிலை −11 °செ (12°பாரங்கீட்) பனிப்பொழிவு நவம்பர் மாதத்தில் துவங்கி ஏப்ரல் மாத துவக்கம்வரை பொழிகிறது. ஆண்டு சராசரி மழையளவு 400 மிமீ (16 அங்குளம்).
# உலியானவ்சுக் மாகாணம்

## மக்கள் வகைப்பாடு

ஓப்லாசுது மக்கள் தொகை: 1,292,799 ( 2010 கணக்கெடுப்பு ); 1,382,811 ( 2002 மக்கள் தொகை கணக்கெடுப்பு ); 1,400,806 ( 1989 மக்கள் தொகை கணக்கெடுப்பு ).
ஒப்லாசுது மக்களில் 55% மேலான மக்கள் உலியானவ்ஸ்க், திமிட்ரோவிகார்ட் ஆகிய இரு நகரங்களில் வாழுகின்றனர்.  
- இனக்குழுவினர் பின்வரும் விகிதப்படி வாழ்கின்றனர்.
- 2007 ஆம் ஆண்டின் முதல் பாதியில், பிறப்பு விகிதம் 1000 க்கு 9.0 என்று இருந்தது இப்பிராந்தியத்தின் மக்கள் தொகை 1991 ஆண்டில் இருந்து கடந்த 20 ஆண்டுகளில் 200 ஆயிரம் பேர்வரை குறைந்துள்ளனர்.
- **மொத்த கருத்தரிப்பு விகிதம்:**
2009 - 1.40 | 2010 - 1.41 | 2011 - 1.45 | 2012 - 1.57 | 2013 - 1.61 | 2014 - 1.68 (எதிர்பார்ப்பு)
# உலியானவ்சுக் மாகாணம்

## சமயம்

- அரினா அட்லஸ் 2012 ஆண்டைய கணக்கெடுப்பு:
- 60.6% உருசிய மரபுவழி திருச்சபை ;
- 1% பொதுவான கிருத்துவர் ;
- 1% கிழக்கு மரபுவழி திருச்சபை கிருத்தவர்
- 6% இஸ்லாமியர் ;
- 1% ஸ்லாவிக் நாட்டுப்பற கிருத்தவர்
- 1% பழைய நம்பிக்கையாளர்கள்
- 12% கடவுள் நம்பிக்கையிள்ள மத நாட்டமற்றவர்கள்
- 8% நாத்திகர் ;
- 9.4% மற்ற மதங்களைச் சேர்ந்தவர்களாகவோ அல்லது தங்கள் மதத்தை வெளிப்படுத்த விரும்பாதவர்கள்.
# மஸ்சாத்

**மஸ்சாத்** (அல்லது **மஷ்ஹத்**, ஆங்கிலம்: **Mashhad**, ; ) என்பது ஈரானில் இரண்டாவது அதிக மக்கள் தொகையைக் கொண்ட நகரம் ஆகும். இந்நகரம் இரசாவி கொராசான் மாகாணத்தின் தலைநகரம் ஆகும். இது ஈரானின் வடகிழக்கில் அமைந்துள்ளது. துருக்மெனிஸ்தான் மற்றும் ஆப்கானித்தானின் எல்லையிலும் அமைந்துள்ளது. ஈரானின் இரண்டாது பெரிய மக்கள் தொகை கொண்ட இதன் மக்கள் தொகை 3,131,586 ஆகும்.
# இசுக்காண்டியம் மோனோசல்பைடு

## அமைப்பு

இசுக்காண்டியம் ஒருசல்பைடு, சோடியம் குளோரைடின் படிக அமைப்பு வடிவத்தைக் கொண்டுள்ளது.
# இசுக்காண்டியம் மோனோசல்பைடு

## தயாரிப்பு

இசுக்காண்டியம் உலோகம் மற்றும் கந்தகம் ஆகியவற்றின் கலவையை காற்றில்லாமல் 1150 பாகை செல்சியசு வெப்பநிலையில் 70 மணிநேரத்திற்கு சூடாக்கினால் இசுக்காண்டியம் ஒருசல்பைடைத் தயாரிக்க முடியும்.  
:Sc + S → ScS
# விளதீமிர் மாகாணம்

## புவியியல்

விளதீமிர் ஒப்லாசுது எல்லைகளாக மாஸ்கோ ஓப்லஸ்து, யாரோஸ்லோவ் ஒப்லாஸ்து, இவானோவா ஒப்லாஸ்து , ரயாசன் ஒப்லாஸ்து, நிசானி நோவோக்ரோண்ட் ஒப்லாஸ்து ஆகியவை உள்ளன. இந்தஒப்லாஸ்து கிழக்கு ஐரோப்பிய சமவெளியின் மையத்தில் அமைந்துள்ளது. பிராந்தியத்தின் முக்கியமான ஆறுகள் கிளையாஸ்மா மற்றும் ஒக்கா ஆகும். சுமார் முந்நூறு ஏரிகளும் உள்ளன. ஒப்ளாஸ்து கலப்பு காடுகள் வட்டாரத்தில் அமைந்துள்ளது.
# விளதீமிர் மாகாணம்

## மக்கள் வகைப்பாடு

- ஒப்லாஸ்து மக்கள் தொகை: 1,443,693 ( 2010 கணக்கெடுப்பு ); 1,523,990 ( 2002 மக்கள் தொகை கணக்கெடுப்பு ); 1,653,938 ( 1989 மக்கள் தொகை கணக்கெடுப்பு .)
- பிறப்பு (2012): 16 445 (1000 க்கு 11.5)
- இறப்பு (2012): 23 733 (1000 க்கு 16.6)
- **மொத்த கருத்தரிப்பு விகிதம்:**
2009 - 1.46 | 2010 - 1.46 | 2011 - 1.50 | 2012 - 1.62 | 2013 - 1.59 | 2014 - 1.65 (எதிர்பார்ப்பு)  
;இனக்குழுக்களின் விகிதாச்சார விவரம்(2010):
# விளதீமிர் மாகாணம்

## சமயம்

2012 ஆண்டைய அதிகாரப்பூர்வ கணக்கெடுப்பின்படி விளதீமிர் ஒப்லாஸ்து மக்கள் தொகையில் 42.3% உருசிய மரபுவழித் திருச்சபைச் சேர்ந்தவர்கள், 1% கிழக்கு மரபுவழி திருச்சபையைச் சேர்ந்தவர்கள், 5% பொதுவான கிருஸ்துவர் , 1% ஸ்லாவிக் பழங்குடி மதப்பிரிவினர், 0.4% இந்து மதத்தினர், 32% மத ஈடுபாடு அற்றவர்கள் 14% நாத்திகர், 4.7% மத்தைப்பற்றி குறிப்பிடாதவர்கள்.